GENESIS 


Embo lyotango lyaMoses 


Eshito 


Petameko Kalunga okwa shiti 

egulu nevi. “Eviolya li lya 
vongakana nolya li owala. Omilema 
odha siikile omeya omale apehe, 
nOmbepo yaKalunga oya tengelele 
kombanda yomeya. "Kalunga okwa 
popi e ta ti: “Naku ninge uuyelele,” 
uuyelele nowa holoka. “Kalunga okwa 
mono kutya uuyelele owo opala, nokwa 
yoolola uuyelele momilema. “Uuyelele 
okwe u luku “omutenya” nomilema 
“uusiku.” Okwa toko kwa ningi 
ongulohi, nokwa shi kwa ningi ongula 
— olyo esiku lyotango. 

‘Nena Kalunga okwa popi e ta ti: 
“Naku ninge eyalelo pokati komeya.” 
"Kalunga okwa yalaleke eyalelo 
Iyokutopola omeya ngoka ge li kohi 
yalyo naangoka ge li kombanda. Osho 
sha li ngaaka. “Eyalelo okwe li luku 
“egulu.” Okwa toko kwa ningi 
ongulohi, nokwa shi kwa ningi ongula 
— olyo esiku etiyali. 

? Kalunga okwa popi e ta ti: “Omeya 
gokohi yeyalelo naga gongale pehala 
limwe, opo uukukutu u holoke.” Osho 
sha ningwa. Kalunga okwa luku 
uukukutu “evi,” nomeya ngoka ga 
gongala kevi, okwe ga luku “efuta.” 
Kalunga nokwa mono kutya osho 
opala. !!Nena okwa popi e ta ti: “Evi 
nali meneke iimeno yi ili noyi ili 
mbyoka yi na oomuma, nomiti ndhoka 
hadhi imi iiyimati.” Osho nosha 
ningwa. ?Evi olya meneke iimeno yi ili 
noyi ili, naKalunga okwa mono kutya 
osho opala. 3Okwa toko kwa ningi 
ongulohi, nokwa shi kwa ningi ongula 
— olyo esiku etitatu. 

“Kalunga okwa popi a ti: 

“Omaminikilo naga holoke keyalelo 
lyegulu, ga yoolole omutenya muusiku 
nokuutha omathimbomumvo, omasiku 
nomimvo. > Naga minikile keyalelo 
lyegulu nokugandja uuyelele kevi.” 
Osho nosha ningwa. !śKalunga okwa 
shiti omaminikilo omanene gaali, 
etango lyokupangela omutenya 
nomwedhi gwokupangela uusiku; okwa 
shiti wo oonyothi. Kalunga okwa tula 
omaminikilo keyalelo lyegulu, ga 
minikile evi, ''okupangela omutenya 
nuusiku nokuyoolola uuyelele 
nomilema. Kalunga okwa mono kutya 
osho opala. '?Okwa toko kwa ningi 
ongulohi, nokwa shi kwa ningi ongula 
— olyo esiku etine. 

“Kalunga okwa popi a ti: “Momeya 
namu wiwime iinamwenyo yomaludhi 
gi ili nogi ili, noondhila nadhi tuke 
keyalelo lyegulu.” ?! Kalunga okwa 
shiti iikwameya iinene, iishitwa 
yomaludhi agehe hayi wiwima 
momeya, nomaludhi agehe goondhila. 
Kalunga okwa mono kutya osho opala. 
“Okwe yi yambeke e ta ti: 
“Valathaneni, ne mu indjipale 
nokuudha efuta, noondhila nadhi 
indjipale kombanda yevi.” 2Okwa toko 
kwa ningi ongulohi, nokwa shi kwa 
ningi ongula — olyo esiku etitano. 

“Kalunga okwa popi e ta ti: “Evi 
nali etithe po iinamwenyo yomaludhi 
agehe: iimuna, iihono niiyamakuti.” 
Osho nosha ningwa. Kalunga okwa 
shiti iiyamakuti ayihe, iimuna ayihe 
niihono ayihe. Okwa mono kutya osho 
opala. 

z Kalunga okwa popi e ta ti: “Natu 
shiteni aantu ye tu fe, oshifetha shetu. 
Oyo ye na okupangela oohi dhomefuta, 
oondhila dhokegulu, iimuna, 

iyamakuti, evi alihe niihono ayihe.” 
2? Kalunga okwa shiti omuntu oshifetha 
she, e ya shiti omulumentu 
nomukiintu. Okwe ya yambeke e ta 
ti: “Valathaneni, ne mu indjipale 
nokuudha evi alihe. Li tuleni 
mepangelo lyeni; pangeleni oohi 
dhomefuta noondhila dhokegulu 
niinamwenyo ayihe tayi inyenge 
kombanda yevi. Onde mú menithile 
iimeno ayihe yi na oomuma nomiti 
adhihe dhiiyimati. Nadhi kale oondya 
dheni. Ihe iiyamakuti ayihe, oondhila 
adhihe dhokegulu niinamwenyo ayihe 
mbyoka hayi ipwedha, onde yi 
menithile omwiidhi niimeno, yi lye.” 
Osho sha ningwa. 

31Kalunga okwa tala eshito lye alihe 
nokwe li mono lyo opala lela. Okwa 
toko kwa ningi ongulohi, nokwa shi 
kwa ningi ongula — olyo esiku 
etihamano. 

Ano osho ngey1 egulu nevi 
noongundu dhago adhihe odha pu 

okushitwa. “Mesiku etiheyali Kalunga 
sho a tsakanitha ulonga ye ayihe 
yeshito, okwa vululukwa. Kalunga 
nokwa yambeke esiku etiheyali e te li 
yapula, oshoka okwa mana eshito lye 
alihe nokwa vululukwa kulonga ye. 

Ndika olyo ehokololo lyeshito 
lyegulu nevi, sho ga shitwa. 


Eyana lyaEden 


OMUWA Kalunga sho a shiti egulu 
nevi, ‘kevi kakwa li ku na iihwa 
yokelundu nenge omwiidhıi 
komalundu, oshoka okwa li inaa 
lokitha manga omvula, nokakwa li 
ngoka a longo evi, ‘ihe oshimuke osha 
zi mevi e tali tosima. 

7OMUWA Kalunga okwa kutha ontsi 
yevi e te yi umbu omuntu.” Okwe mu 
fudhile ombepo yomwenyo momayulu, 
omuntu nokwa ningi omunamwenyo. 

“Nena OMUWA Kalunga okwa toto 


eyana muEden, kuuzilo, nokwa 
langeke mo omuntu ngoka e mu shiti. 
?Okwa menithile mo omiti dhomaludhi 
gi ili nogi ili dho opala dhokutalwa 
nodhokuliwa. Pokati keyana okwa 
menithile po omuti gwomwenyo 
nomuti gwokutseya uuwanawa 
nuuwinayi. 

Omulonga gwa tondoka muEden e 
tagu tutike eyana. Handiya yaEden 
ogwa topoka iimpanalonga ine. 
UOshimpanalonga shotango oPishon 
tashi tondokele noshilongo ashihe 
shaHavila. (Oshingoli shoshilongo 
shika oshiwanawa, noku na wo iizimba 
iiwanawa nomamanya gondilo.) 
BOshimpanalonga oshitiyali oGihon 
tashi kunkula nevi alihe lyaKush.” 
#Oshimpanalonga oshititatu oTigris 
(nenge Hiddekel), shoka tashi 
tondokele kuuzilo waAssur, 
noshimpanalonga oshitine osho Eufrat. 

SOMUWAa Kalunga okwa langeke 
omuntu meyana lyaEden, opo e li 
longe ye e li keelele. !6Okwa ti kuye: 
“Lya komuti kehe meyana, '"kakele 
komuti gwokutseya uuwanawa 
nuuwinayi. liyimati yomuti ngoka ino 
yi lya; ngele oto shi ningi, oto si shili.” 

BOMUWA Kalunga okwa popi e ta ti: 
“Inashi opala, omuntu 1 ikalele oye 
awike. Otandi mu shitile omukwathi e 
mu opalela.” °Okwa kutha ontsi yevi e 
ta shiti iinamwenyo ayihe noondhila 
adhihe. Ayihe okwe yi eta komuntu a 
tale, nkene te yi luku omadhina gayo. 
Osho iinamwenyo ayihe oyi na 
omadhina gayo, ngaashi omuntu e yi 
luku. #Omuntu okwa luku 
inamwenyo ayihe, oondhila adhihe 
niiyamakuti ayihe, ihe ini imonena 
omukwathi e mu opalela. 

2 OMUWA Kalunga okwa kotheke 
omuntu omposi ondhigu, nomanga a li 
a kotha, okwa kutha mo olupati Iwe 
lumwe nopehala mpoka e lu kutha, 
okwa thitike po nontumba. /Olupati 


<Evi, OMUNTU: MOshihebeli oshitya evi = adamah, omuntu = adam. 
Kusu: Ngiika oshitopolwa shokuuzilombugantu waMesopotamia. 

2.2: Heb 4.4, 10 


2.2-3: Eks 20.11 


okwe lu shiti omukiintu e te mu eta 
komulumentu. >Omulumentu okwa ti: 
“Ndika esipa lyomomasipa gandje 
nonyama yomonyama yandje. Na 
lukwe omulumentukiintu, oshoka 
okwa kuthwa momulumentu.”“ 
“Omolwashika omulumentu oku na 
okuthiga po he nayina e ta kwatathana 
nomukadhi, oyo notaa ningi onyama 
yimwe. 

5Qmulumentu nomukiintu ayehe 
oya li omudhu, ihe inaa saathana 
ohoni. 


Okwaavulika kwomuntu 


Eyoka olya li li na omakoto unene li 
vule iinamwenyo ayihe mbyoka 
OMUWA Kalunga e yi shiti. Eyoka olya 
pula omukiintu lya ti: “Kalunga okwe 
mú lombwele shili, mwaa lye komiti 

adhihe dhomeyana?” 

Omukiintu okwa yamukula a ti: 
“Ohatu li iiyimati yomiti adhihe 
dhomeyana. #liyimati yomuti ngoka gu 
li pokati kalyo, Kalunga okwe tu 
lombwele, twaaye yi lye tse twaa gume 
omuti; ngele tatu shi ningi, otatu ka 
sa.” 

4Eyoka olya yamukula lya ti: “Itamu 
si shili. “Oshoka Kalunga okwa tseya 
kutya uuna tamu li ko, omeho geni 
otaga tonata, one notamu fe Kalunga 
mokutseya uuwanawa nuuwinayi.” 

śOmukiintu okwa ndhindhilike, 
omuti nkene gwo opala niiyimati 
yagwo yi etitha olwiho okuliwa 
nokuninga omuntu omunandunge. 
Okwa toonona ko iiyimati yimwe e ta 
li. Okwa pe wo omulume, naye wo 
okwa li. "Nanziya omeho gawo ayehe 
oga tonata noya mono ye li omalutu 
gowala; oya hondjele kumwe iifo 
yomukwiyu e taa isiikile. 

“Komatango sho kwa talala, oyu uvu 
OMUWA Kalunga ta lyanga meyana 
noye ke mu holama momiti. "Ihe 


GENESIS 3:18 


OMUWA Kalunga okwi ithana omuntu 
ati: “Ouli peni?” 

OO muntu okwa yamukula a ti: 
“Ondu uvu iikukulo yoye meyana, 
onkee nda tila, molwashoka ondi li 
olutu lwowala, e te holama.” 

UOMUWA nokwa ti: “Olye e ku 
lombwele kutya ou li olutu Iwowala? 
Owa li nani komuti nde gu ku indike, 
waa lye ko?” ZOmuntu okwa ti: 
“Omukiintu nguka wa pe ndje, oye a 
pe ndje iiyimati e tandi yi li.” 

BOMUWA Kalunga okwa pula 
omukiintu a ti: “Owe shi ningile 
shike?” 

Omukiintu okwa yamukula: “Eyoka 
lya kotokele ndje nonda li.” 


Kalunga ta tseyitha epangulo 


Nena OMUWA Kalunga okwa 
lombwele eyoka e ta ti: “Molwashoka 
wa ningi ngeyi, oto thingwa mokati 
kiinamwenyo ayihe. Okuza nena oto 
kala ho enditha ela lyoye, nou na 
okulya ontsi yevi omasiku goye agehe, 
manga u na omwenyo. ;Otandi tula 
etondathano pokati keni nomukiintu, 
nopokati koluvalo Iwoye noluvalo lwe. 
Oluvalo lwe otalu nyanyula omutse 
gwoye, ongoye noto mu tsu moshithi 
shompadhi ye.” 

I60)MUWA okwa lombwele omukiintu 
a ti: “Otandi ku indjipalithile uudhigu 
wuusimba woye nuuwehame 
woshitheta shokuvala. Omulumentu 
gwoye oto kala noku mu yuulukwa, 
ndele ota kala noku ku pangela.” 

VOye okwa lombwele omulumentu a 
ti; “Owa pulakene oohapu 
dhomukiintu gwoye nowa li komuti 
nde gu indike. Molwashoka wa ningi 
ngeyi, evi otali thingwa molwoye. Ou 
na oku li longa u na omazigudhe 
mokukalamwenyo kwoye akuhe, opo li 
ku pe iipalutha. #Otali ku menithile 
oondjoho nomakwega, nou na okulya 


“OMULUMENTU, OMUKIINTU: litya mbika mOshihebeli oyi na omukwelengendjelo gumwe. 

omboga yokelundu. ?Ou na okulonga 
nuudhigu nokupusha, opo evi li ku pe 
sha, sigo to ka shuna mevi moka wa 
kuthwa mo. Owa kuthilwe mevi nou 
na okushuna mevi.” 

20 Adam? okwa luku omukadhi Eva,” 
oshoka oyina yaanamwenyo ayehe. 
210)MUWA Kalunga okwa tungile Adam 
nomukadhi oonguwo dhiipa e te dhi ya 
zaleke. 


Adam naEva taa tidhwa meyana 


Nena OMUWA Kalunga okwa ti: 
“Ngashingeyi omuntu okwe tu fe, e shi 
uuwanawa nuuwinayi. Ihe ke na 
okupitikwa, a lye we iiyimati yokomuti 
gwomwenyo ye a kale e na omwenyo 
sigo aluhe.” ZOMUWA Kalunga okwe 
mu tidha mo meyana lyaEden, a ye a 
ka longe evi moka a kuthwa mo. 
#Kuuzilo weyana okwa langeke ko 
aakerubi ye na egongamwele tali yeta 
omulilo, opo li keelele shaa ngoka ta 
hedha komuti gwomwenyo. 

